Èd Apre Dezas 

Gid Aplikan pou Pwogram Endividyèl & Familyal 

FEMA 545 / Jiyè 2008 

Applicant’s Guide to the Individuals & Households Program ‐ Haitian Creole 7/08
Ajans Federal Administrasyon Ijans (Federal Emergency Management Agency – FEMA)

sou lotorite seksyon 408 de Robert T. Stafford Zak Èd pou Dezas ak Asistans pou Ijans

(Robert T. Stafford Disaster Relief and Emergency Assistance Act), 42 U.S.C. §5174, epi

Tit 44 de Regilasyon Kòd Federal (Code of Federal Regulations – CFR) gen dwa founi

asistans finansyè epi, si nesesè, sèvis dirèk pou endividi ak fanmi ki elijib, ki gen de

bezwen serye ak de depans nesesè akòz yon gwo dezas, epi yo pa gen kapasite pou fè

fas a depans oubyen bezwen sa yo nan okenn mannyè.  
Chè Aplikan:

Kòm yon pati nan zefò n ap fè pou nou kab kominike aklè ekzijans,

dokimantasyon ak pwosedi pou Pwogram Endividyèl ak Familyal FEMA

(Individuals and Households Program – IHP), n ap founi w gid sa a.  Ti liv

sa a gen de enfòmasyon itil sou pwogram IHP yo.  Pou kesyon espesifik

sou dezas, li toujou pi bon pou vizite sit entènèt nou nan www.fema.gov

oswa kontakte FEMA Liy‐Asistans (Helpline) nan 1‐800‐621‐3362 (FEMA)

(TTY 1‐800‐462‐7585 pou moun ki gen difikilte pou tande).

  

An repons a Lwa Refòm Administrasyon Ijans Apre Katrina (Post Katrina

Emergency Management Reform Act) de 2006, FEMA nan yon pwosesis de

mete politik ak pwogram nou yo ajou pou enkli nouvo otorite ke Kongrè a

delege nan FEMA.  Pandan nouvo politik ak pwosedi yo ap mete anplas,

nouvo gid aplikan sa a ki ajou, pral disponib pou piblik la sou sit entènèt

FEMA, nan Sant Rekiperasyon Dezas nou yo, epi pa lapòs pou tout aplikan

k ap aplike pa telefòn oubyen sou entènèt.  

  

Pwogram FEMA yo kreye pou ede endividi ak fanmi yo fè fas a bezwen

esansyèl yo epi pran premye pa pou rekonstriksyon.  Pwogram FEMA yo

pa fèt pou remete tout kay oswa tout byen (pwopriyete) nan fason yon te

ye anvan dezas la te fèt.  

N ap tann pou n fè patnè avèk ou nan pwosesis rekiperasyon pandan

oumenm ak kominote w ap rekonstri apre yon dezas.    

Avèk Senserite,  

FEMA Asistan Direktwa pou Dezas 
TAB DÈ MATYÈ   

Revizyon Pwogram Pou Endividi ak Fanmi................................................................................... 1 

Kalite Asistans ................................................................................................................................ 1 

Dwa Sivil Ou ak Asistans pou Dezas ............................................................................................. 2 

Pwosedi Asistans pou Dezas........................................................................................................... 2 

Elijibilite pou Pwogram .................................................................................................................. 4 

Ki Kalite Pèt ki Elijib...................................................................................................................... 5 

Enfòmasyon Enpòtan sou Èd pou Dezas ........................................................................................ 6 

Si w Elijib pou Èd........................................................................................................................... 7 

Enfòmasyon Sou Asirans ak Èd pou Dezas.................................................................................... 8 

Mwen Vle Yo Revwa Ka m Ankò (Apèl) ...................................................................................... 9 

Rekonstriksyon ak Reparasyon— Mezi Alèjman......................................................................... 11 

Enfòmasyon Osijè Pwogram Asistans Adisyonèl pou Dezas...................................................... 12 

Kesyon yo Mande Souvan ak Repons .......................................................................................... 16 

Deskripsyon Rezon ki Inadmisib yo............................................................................................. 22 

Echantiyon – Fòm 90-69B FEMA................................................................................................ 29 

FEMA Liy pou Rele pou Fwòd .................................................................................................... 29 
http:www/fema.gov 

1 

Revizyon Pwogram Pou Endividi ak

Fanmi (IHP)

BI:  Lè dezas rive, Pwogram Endividi ak Fanmi (Individuals and Households Program

– IHP) founi lajan ak sèvis bay moun dan zòn dezas la lè pèt yo pa kouvri pa asirans epi

pwopriyete yo domaje oubyen detwi.  

Gid pwogram sa a ap bay enfòmasyon ki pral ède w konprann IHP a epi eksplike kijan

pou aplike.  Ou fèt pou ranpli tout kondisyon elijibilite yo pou w kapab kalifye pou èd.

IHP kreye pou ede w ak depans kritik ki pa kapab kouvri okenn lòt jan.  

LIMIT:  IHP pap kouvri tout pèt ou fè nan domaj ki rive sou pwoprite w (kay, byen

pèsonèl, mèb, eks.) kòm rezilta de dezas la.

IHP pa fèt pou l remete pwopriyite domaje w la nan kondisyon li te ye anvan dezas la.  

Nan sèten ka, IHP gen dwa bay sèlman ase lajan, selon limit pwogram la, pou pèmet ou

remete yon inite an sèvis.

IHP pa kouvri pèt an relasyon ak biznis ki rive akòz dezas la.   

Lalwa pa pèmèt IHP bay w lajan pou pèt ou fè ki kouvri pa asirans ou.

Pandan kèk lajan disponib nan IHP, laplipa èd pou dezas de gouvènman Federal la sou

fòm prè nan  Administrasyon Ti Biznis  (Small Business Administration – SBA) ki fèt

pou remèt (re‐peye).  Yo gen dwa mande aplikan nan IHP pou yo chache èd nan men

SBA an premye, anvan yo konsidere kèk kalite èd nan IHP.  Ou pa bezwen soumèt yon

aplikasyon pou yon prè SBA pou yo kapab konsidere w pou asistans lwaye nan FEMA.

Kalite Asistans

Lis piba a ap montre ki kalite asistans ki disponib atravè IHP epi kisa chak ap ofri.

Lojman Tanporè (yon kote pou w abite pandan yon ti tan):  Lajan disponib pou lwe

yon lòt kote pou viv, oubyen yon inite lojman founi pa gouvènman lè pwopriyete

pou lwe pa disponib.

Reparasyon: Gen lajan disponib pou pwopriyetè pou fè reparasyon pou domaj

dezas ki pa kouvri pa asirans.  Bi a se pou pèmèt kay domaje a vin pi ansekirite,

sanitè epi kab fonksyonen.
www.fema.gov

2

Ranplasman:   Gen lajan disponib pou pwopriyetè pou ranplase kay yo ki demoli

nan dezas ki pa kouvri pa asirans.  Bi a se pou ede pwopriyetè yo ak depans pou

ranplanse kay demoli yo a.

Konstriksyon Lojman Pèmanan/Demi Pèmanan: Asistans dirèk oubyen lajan pou

konstriksyon yon lojman.  Kalite sa a jwenn sèlman pou zile ak zòn rekile espesifye

pa FEMA, kote pa gen okenn lòt kalite asistans posib.  

Lòt Bezwen:   Gen lajan disponib pou depans ki nesesè ak pou bezwen serye ki rive

akòz dezas la. Sa enkli depans medikal, dantè, fineray, byen pèsonèl, transpò,

demenajman ak depo ak lòt depans ke lalwa otorize.   

Dwa Sivil Ou ak Asistans pou Dezas  

Lalwa Robert T. Stafford Èd pou Dezas ak Asistans pou Ijans (Robert T. Stafford Disaster

Relief and Emergency Assistance Act – Stafford Act) se lwa ki otorize asistans Federal lè

Prezidan declare yon Leta se yon zòn dezas.  Seksyon 308 de Ak Stafford la pwoteje

endividi kont prejije poutèt ras, koulè, relijyon, nasyonalite, sèks, laj oswa estati

ekonomik nan tout pwogram asistans pou dezas.  Seksyon 309 nan Lwa Stafford la

aplike pwovizyon anti‐prejije sayo pou tout òganizasyon prive èd k ap patisipe nan zefò

repons ak rekiperasyon yo.  

De plis, Tit VI nan Lwa sou Dwa Sivil de 1964 la (1964 Civil Rights Act) pwoteje endividi

a kont prejije poutèt ras, koulè oswa nasyonalite dorijin yo nan pwogram k ap resevwa

asistans nan men gouvènman Federal.    Seksyon 504 nan Lwa Reyabilitasyon

(Rehabilitation Act) a se yon lwa Federal ki pwoteje endividi ki gen dizabilite kont

diskriminasyon nan tout pwogram k ap resevwa lajan nan men gouvènman Federal

oswa ki dirije pa gouvènman Federal la.    Seksyon 508 nan lwa sa a entèdi

diskriminasyon kont moun andikape nan sa ki gen pou wè ak sistèm teknoloji dirije pa

gouvènman Federal la.  

Pwosedi Asistans pou Dezas

Pou itilizasyon moun ki nan zòn dezas declare pa Prezidan an:

1. Aplike sou entènèt nan www.fema.gov oswa pa telefòn lè w rele 1‐800‐621‐3362

(FEMA) (Soud/mal‐palan SÈLMAN—rele 1‐800‐462‐7585).   An plis de papye ak plim,

ou fèt pou genyen tou pare enfòmasyon ki ekri pi ba yo:  

• Nimero Sekirite Sosyal ou.
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

3

• Deskripsyon pèt ke w fè akòz dezas la.  

• Enfòmasyon sou asirans.

• Direksyon pou rive nan pwopriyete domaje w la.

• Nimero telefòn kote nou kab jwenn ou.

Lè w aplike nan telefòn, enfòmasyon w bay yo rantre nan yon konpyutè epi aplikasyon

an fèt.  Lè aplikasyon an konplè, yo pral bay w yon nimero aplikasyon FEMA.   

Si w gen kesyon APRE w fin aplike pou asistans oswa enfòmasyon w bay yo vin chanje,

rele Liy‐èd FEMA nan 1‐800‐621‐3362 (FEMA) (soud/mal‐palan SÈLMAN—rele 1‐800‐

462‐7585).  Lè w ap rele, gen nimero aplikasyon w la tou pare.  Yo pral bay w nimero sa

lè w fè aplikasyon an epi li pral sou tout korespondans ke IHP ap voye bay w.

2.   Kilè yon enspektè pral kontakte mwen?  Si w pa asire oswa manke kouvèti nesesè

nan asirans la, yon enspektè pral rele w pou pran yon randevou pou vizite pwopriyete

w la.  Nan sèten ka, yo gen dwa kontakte w menm jou w aplika a.  Sepandan, nan

laplipa ka, enspektè a pral rele w nan pwochen detwa jou yo, men dabitid pa pita pase

10 jou.  

Enspektè a pral evalye domaj dezas fè sou pwopriyete ak byen pèsonèl ou.  Pa gen frè

pou enspeksyon an.  Enspektè yo se de kontraktè, yo pa anplwaye FEMA, men enspektè

w la pral gen yon idantifikasyon ak foto.  Oumenm oswa yon moun ki gen 18 tan ki te

abite nan kay la anvan dezas la te rive, fèt pou prezan nan lè randevou a.  

Enspektè a pral bezwen wè idantifikasyon w e ou fèt pou bay prèv posesyon (pou

pwopriyetè yo) ak rezidans  pou montre bay enspektè a.    

Enspektè a pral mande w pou siyen yon fòm otorizasyon pou FEMA kab verifye ke

enfòmasyon w bay yo korèk.   Enspektè yo soumèt rapò men yo pa detèmine si w

elijib oubyen w pa elijib.  

3. Nan apeprè 10 jou apre vizit enspektè a, ou pral resevwa yon lèt IHP k ap enfòme w

de desizyon sou demann èd ou a.  

• Si w elijib pou èd, apre w resevwa lèt la ou pral resevwa yon chèk de “US

Treasury” oswa de Leta oubyen pral gen yon transfè lajan sou kont labank ou

a.  Lèt la pral eksplike w kijan pou lajan an itilize, kisa pou l peye.  Ou fèt pou

itilize lajan w resevwa a jan yo eksplike w nan lèt la.  

• Si w pa elijib pou èd,  lèt la pral di w pouki rezon yo pran desizyon sa a.  Yo

pral enfòme w nan lèt la tou de dwa ke w genyen pou fè apèl.
www.fema.gov

4

• Si yo te refere w bay Administrasyon Ti Biznis (Small Business

Administration) (SBA) pou èd pa Pwogram Asistans Dezas SBA, ou pral

resevwa yon aplikasyon pou SBA.    

Elijibilite pou Pwogram  

Pou resevwa lajan pou èd pou Bezwen Lojman ki se rezilta dezas, tout sa k ap swiv la

a fèt pou laverite:

• Ou aplike pou benefis nan asirans ou men domaj sou pwopriyete w yo pa

kouvri pa asirans la.  Ou gen dwa elijib pou asistans nan IHP pou fè

reparasyon pou domaj sou pwopriyete w la.

• Oumenm oswa yon moun ki abite avèk ou ki se yon sitwayen Etazini,

rezidan, oswa yon etranje kalifye.   

• Kay ou a nan yon zòn ke Prezidan declare kòm zòn dezas.  

• Kay ki nan zòn dezas la se kote ou abite pou pi fò pati nan lane a.

• Li pa posib pou w viv nan kay ou a kounye a, ou pa kapab rive nan kay ou

akòz dezas la, oswa kay ou a bezwen reparasyon akòz domaj ki fèt nan dezas

la.

Pou resevwa lajan pou Lòt Bezwen ke Lojman ki se rezilta dezas la, tout sa k ap swiv

la a fèt pou laverite:  

• Ou gen de pèt nan yon zòn ke Prezidan deklare kòm zòn dezas.  

• Ou aplike pou benefis nan asirans ou men domaj sou byen pèsonèl ou yo pa

kouvri pa asirans la.  Ou gen dwa elijib pou asistans nan IHP pou fè

reparasyon sou domaj sou pwopriyete w la.

• Oumenm oswa yon moun ki abite avèk ou ki se yon sitwayen Etazini,

rezidan, oswa yon etranje kalifye.   

• Ou gen de depans nesesè oswa de bezwen serye akòz dezas la.  

• Ou aksepte asistans nan men tout lòt sous kote w elijib yo, tankou asirans

oswa prè nan SBA.

Ou gen dwa pa elijib pou lajan oswa èd nan men IHP si:

• Ou gen yon lòt lojman adekwat gratis ke w kab itilise (pa ekzanp, lojman pou

lwe ki pa gen moun ki abite l).
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

5

• Kay ki domaje w la se dezyèm kay oswa kay vakans ou.

• Depans ke w fè yo se sèlman pase w te kite kay w a kòm prekosyon epi apre

sa w te tounen touswit e kab viv nòmal nan kay w a.  

• Ou refize asistans nan men asirans ou a (yo).

• Sèl pèt ou fè se pèt biznis (enkli biznis fèm (jaden) apa kay fèm nan epi lè w

gen pwòp biznis w) oswa eleman ki pa kouvri nan pwogram sa a.  

• Kay domaje kote w ap viv la sitiye nan yon zòn ki declare zòn inondasyon

epi kominote w la pap patisipe nan Pwogram Asirans Nasyonal pou

Inondasyon.  Nan ka sa a, domaj inondasyon sou kay w a pap kouvri, men

ou gen dwa kalifye pou asistans lokasyon oswa bagay ki pa kouvri nan

asirans inondasyon, tankou pwi dlo, sistèm septik, medikal, dantè oswa

depans fineray.  

Ki Kalite Pèt ki Elijib  

IHP kouvri sèlman reparasyon oswa ranplasman pou bagay ki domaje kòm rezilta

dirèk de yon dezas ki pa kouvri pa asirans.  Reparasyon oswa rekonstriksyon gen

dwa pa remete kay w a nan yon kondisyon ki pi bon pase jan l te ye anvan dezas la

sòf si amelyorasyon sayo nesesè selon aktyèl Kòd Konstriksyon yo.

Bezwen Lojman:  Lajan pou fè reparasyon pou kay ou limite a sa ki nesesè pou fè kay

ou san danje ak sanitè pou kapab viv ladann.  IHP pap peye pou mete kay w a nan

kondisyon li te ye anvan dezas la te fèt.  Ou gen dwa sèvi ak lajan yo bay w pou

reparasyon lojman w la nan jan sayo:

• Pati estrikti kay w a (fondasyon, mi eksteryè epi twati).

• Fenèt, pòt, planche, mi, plafon, ak bifèt.

• Sistèm septik, egou.  

• Pwi oswa lòt sistèm dlo.  

• Chofaj, vantilasyon ak sistèm èkondisyone.  

• Sèvis piblik (elektrik, sistèm dlo ak gaz).  
www.fema.gov

6

• Chemen pou rantre ak sòti de kay ou, ikonpri rout daksè prive.  

• Bloke, egalize ak mare yon kay mobil epi rekonekte oswa re‐òganize

sistèm egou, dlo, elektrik ak tiyo gaz ak tank.   

Lòt Bezwen ki pa pou Lojman:  Lajan pou fè reparasyon sou pwopriete domaje w oswa

pou peye pou depans nesesè akòz dezas la ak bezwen serye yo limite a bagay oswa sèvis

ki ede anpeche oswa simonte difikilte, blesi oswa kondisyon kontrè an relasyon ak dezas

la.  IHP pap peye pou retounen oswa ranplase pwopriyete w la nan kondisyon li te ye

anvan dezas la.  Ou gen dwa sèvi ak lajan yo bay w pou lòt bezwen apa lojman nan jan

sayo:

• Depans medikal ak dantè an relasyon ak dezas la.

• Depans pou fineray ak lantèman an relasyon ak dezas la.

• Vètman; mèb (mèb ak aparèy pou kay) zouti (espesyalize, vètman

pwotektif ak ekipman) nesesè pou travay ou; materyèl edikatif nesesè

(konpyutè, liv ak founiti lekòl).  

• Pwovizyon pou sous prensipal chofaj (lwil chofaj, gaz, bwa dife).  

• Materyèl netwayaj espesifik pou dezas (aspiratè mouye/sèk, dezenfektan

lè, aparèy retire imidite).  

• Yon vwati domaje pa dezas la.  

• Depans pou demenajman ak depo an relasyon ak dezas (deplase epi

estoke pwopriyete pou evite plis domaj an relasyon ak dezas la pandan

reparasyon ap fèt nan kay la).   

• Lòt depans nesesè oswa bezwen seryè jan yo detèmine pa FEMA.

Enfòmasyon Enpòtan sou Èd pou Dezas

Lajan w resevwa de IHP pou Lojman ak Lòt Bezwen Apa Lojman fèt pou itilize sèlman

pou depans ki elijib yo, jan FEMA idantifye yo:   

• Si w pa itilize lajan an jan FEMA eksplike a, ou gen dwa pa elijib pou

èd anplis epi ou gen dwa oblije remèt lajan an.

• Dabitid li limite jiska 18 mwa apre dat Prezidan declare dezas la.   
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

7

• Pa bezwen re‐paye (remèt).

• Li san‐taks.

• Li pa konte tankou yon revni oswa yon resous lè y ap detèmine si w elijib

pou byennèt‐sosyal (welfare), asistans pou revni, oswa pwogram benefis

pou revni peye pa gouvènman Federal.  

• Li ekzante de arè, sezi, ankonbreman, prelèvman, ekzekisyon, angajman,

degajman, oswa taks.

• Li pakapab redistribye oswa transfere bay yon lòt moun.

• Fòk ou kenbe tout resi ak bòdwo pandan 3 zan pou demontre kouman

lajan a te itilize pou fè fas a bezwen ke w te genyen akòz dezas la.  

Anvan ke w kòmanse nenpòt reparasyon, cheke ak depatman

konstriksyon lokal w a pou konnen ki pèmi oswa ki enspeksyon ki

pral nesesè.   

Si w Elijib pou Èd

Si aplikasyon pou èd nan IHP te ranpli tout kondisyon yo epi te apwouve, lajan oubyen

asistans la fèt pou itilize jan li ekri piba la.  Lajan ke w resevwa nan pwogram sa a pa

gen dwa sèvi pou peye pou abite avèk yon fanmi oswa yon zanmi.  Piba gen

eksplikasyon de kategori sayo.  

Dantè:  Lajan pou fè fas a depans pou trètman dantè akòz blesi dantè ou resevwa

pandan dezas la.  

Fineray:  Lajan pou fè fas a depans pou sèvis fineray, lantèman oswa ensinere ansanm

ak lòt depans an relasyon ak lamò akòz dezas la.  

Reparasyon Kay:  Lajan disponib pou pwopriyetè, pou fè fas a depans men‐dèv ak

materyèl pou fè reparasyon nan kay ou pou l kapab vin san danje, sanitè epi/oswa

fonksyonèl.

Asistans Lojman:  Èd ak depans pou bezwen lojman akòz dezas la.  
www.fema.gov

8

Medikal:  Lajan pou fè fas a depans pou trètman medikal oswa achte ekipman medikal

ki nesesè pou blesi fizik ke w resevwa akòz dezas la.  

Demenajman ak Depo:  Lajan pou fè fas a depans pou demenaje ak estoke byen pèsonèl

ou sòti de lojman domaje w la pou evite plis domaj akòz dezas la.  

Lòt:  Lajan pou fè fas a depans pou lòt bezwen espesifik an relasyon ak dezas, ki

apwouve pou dezas.

Lojman Pèmanan/Demi Pèmanan:  Akòz de mank resous pou fè lokasyon, enposiblite

pou fè reparasyon sou kay la ak asistans pou jwenn lojman de ranplasman epi mank

kontraktè konstriksyon nan zòn w a, FEMA pral fè rekonstriksyon kay w a.  

Byen Pèsonèl:  Lajan pou fè fas a depans pou reparasyon ak/oswa ranplasman bagay

domaje pa dezas la, tankou mèb, linj kay, aparèy kay, ak vètman.  

Asistans Lokasyon:  Lajan pou fè fas a depans pou lwe yon lòt kote pou w viv.  Pou

pwopriyetè kay, lajan sa a gen dwa founi anplis de Reparasyon Kay (Home Repair), si li

nesesè.

Lojman de Ranplasman:  Lajan pou ede ak depans pou ranplase lojman w, jis nan limit

ke lalwa pèmè, akòz li pa ansekirite, sanitè ak/oswa fonksyonèl.  

Akomodasyon Tanporè:  Lajan pou fè fas a depans pou lojman tanporè (lotèl oswa

motèl) an relasyon ak dezas la.

Transpò: Lajan pou fè fas a depans pou repare ak/oswa ranplase otomobil ou ki pa 

kapab sèvi ankò akòz domaj an relasyon ak dezas la. 

Enfòmasyon Sou Asirans ak Èd pou Dezas  

Si w poko deja kontakte ajan asirans ou pou ranpli reklamasyon w, tanpri fè li pi

bonè ke w kapab.  Si w pa ranpli yon reklamasyon ak konpayi asirans ou li gen dwa

afekte jan w elijib pou asistans nan IHP.  Apre w fin ranpli reklamasyon w nan, si

nenpòt nan sitiyasyon ki dekri piba a rive, tanpri rele FEMA Liy‐èd Dezas nan 1‐800‐

621‐3362 (FEMA) pou enfòmasyon adisyonèl.   

• Règleman asirans w a anreta.  Si desizyon sou règleman asirans w a te anreta

pou pi lontan pase 30 jou depi tan w te ranpli reklamasyon w la, ou pral gen

pou ekri yon lèt a FEMA pou eksplike sikonstans yo.  Ou fèt pou enkli dokiman

de kompayi asirans la ki bay prèv ke w ranpli reklamasyon an.  Si w ranpli  
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

9

reklamasyon an nan telefòn, ou fèt pou enkli nimero reklamasyon an, dat ou te

aplike, kantite tan apeprè w sipoze li pral pran pou w resevwa règleman an.  

Nenpòt èd ou resevwa nan men FEMA pral konsidere kòm yon avans e li fèt pou

remèt yon fwa règleman asirans la rive.   

• Règleman asirans ou a pa kont pou fè fas a bezwen w an relasyon ak dezas la.  

Si w resevwa maksimòm règleman nan men asirans w a epi ou toujou gen de

bezwen an relasyon ak dezas la ki poko regle, ou fèt pou ekri yon lèt a FEMA

pou endike bezwen w genyen akòz dezas la ki poko regle.  Ou pral gen tou pou

voye dokiman de kompayi asirans w a pou revizyon.  

• Ou fin pase tout Depans Adisyonèl pou Viv (Additional Living Expenses –

ALE) ke konpayi asirans w a founi w.  Si w deja resevwa maksimòm règleman

nan asirans w a pou Depans Adisyonèl pou Viv (Pèt Itilizasyon) (Additional

Living Expenses – Loss of Use) epi w toujou bezwen èd pou lojman tanporè akòz

dezas la, ekri FEMA yon lèt pou endike l pouki w kontinye bezwen yon lojman

tanporè.  Ou pral bezwen tou pou founi dokiman ki bay prèv ke w fin itilize

pòsyon lojman ALE nan asirans la, ansanm ak yon plan pou lojman pèmanan.  

• Ou pa kapab jwenn lojman pou lwe nan zòn w a.  Liy‐èd FEMA a gen yon lis

tout lojman pou lokasyon nan zòn dezas la.  Si pa gen lojman disponib nan konte

w la, lè sa a ajan Liy‐èd la gen dwa founi w yon lojman nan yon konte akote.

Ou gen jiska 12 mwa apati de dat ou anrejistre ak FEMA pou soumèt enfòmasyon

sou asirans w a pou revizyon.  Lalwa di IHP pa gen dwa bay lajan a de endividi

oubyen fanmi pou pèt ki deja kouvri nan asirans yo.    

Mwen Vle Yo Revwa Ka m Ankò (Apèl)

Ou gen dwa fè apèl nenpò desizyon. Apèl yo gen dwa anrelasyon ak elijibilite w,

kantite oswa kalite èd yo bay w, aplikasyon anreta, demann pou w remèt lajan, oswa

kesyon osijè èd y ap kontinye ba w.  Lè w fè apèl sou yon desizyon, w ap mande IHP

pou l revwa ka w la yon lòt fwa ankò.  Anvan w fè apèl sou yon desizyon, tanpri revwa

enfòmasyon espesifik nan gid sa a osijè kalifikasyon pou èd, oswa revwa lèt yo te voye

ba w pou elijibilite w pou asistans.  Gid sa a dwe kapab ba w repons a laplipa kesyon ou

gen dwa genyen sou depans ki kouvri nan pwogram sa a.  

Si apre w fin revwa gid la, ou toujou pa dakò ak desizyon yo pran sou aplikasyon w la

oswa èd w ap resevwa a, swiv pwosedi piba a pou fè apèl sou desizyon an:
www.fema.gov

10

Pwosedi pou fè Apèl:

1. Eksplike alekri poukisa ou kwè ke desizyon sou montant oswa kalite asistans w ap

resevwa a pa korèk.  

• Lè w ap soumèt lèt ou a, tanpri enkli non w annantye, dat ak kote w fèt, epi

adrès ou.  De plis, lèt ou a fèt pou li, swa notarye, enkli yon kopi yon kat

idantifikasyon ke leta bay, swa enkli deklarasyon sa a: “Mwen, palaprezant,

deklare anba penalite de fo‐sèman ke toutsa ki di la yo korèk e se laverite”.  Ou

fèt pou siyen lèt la.   

• Si se yon lòt moun oswa yon ko‐aplikan k ap ekri lèt la, lè sa a yon deklarasyon

k ap di ke moun sa a ap agi nan non w fèt pou enkli.   

2. Enkli nimero aplikasyon FEMA a ak nimero dezas la (ki ekri nan tèt lèt desizyon w

la) nan lèt apèl w ap ekri a.

3. Poste lèt w a nan:

FEMA  

National Processing Service Center

P.O. Box 10055

Hyattsville, MD  20782‐7055

4. Ou gen dwa voye lèt apèl w a pa faks nan:

(800) 827‐8112

Attention: FEMA  

ENPÒTAN: Pou IHP kapab konsidere l, lèt apèl w a fèt pou poste nan 60 jou de dat lèt

desizyon pou endividi oswa fanmi an.  Sonje pou mete dat sou lèt ou a.  

Mande dosye w:

Si w bezwen enfòmasyon osijè ka w la, oumenm oswa ko‐aplikan sou aplikasyon an gen

dwa mande yon kopi enfòmasyon nan dosye w lè w ekri nan:

FEMA – Records Management

National Processing Service Center

P.O. Box 10055  

Hyattsville, MD  20782‐7055
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

11

Pou ede pwoteje enfòmasyon pèsonèl prive w, nenpòt lè w ap ekri yon apèl oswa yon lèt

demann pou FEMA ou fèt pou enkli non w annantye, dat ak kote w fèt, adrès rezidans

domaje a, nimero aplikasyon FEMA a, ak nimero dezas la.  Deplis, lèt w a fèt pou li, swa

notarye, enkli yon kopi de yon kat idantifikasyon ke leta bay, swa enkli deklarasyon sa

a: “Mwen, palaprezant, deklare anba penalite de fo‐sèman ke toutsa ki di la yo korèk e

se laverite”.  Ou fèt pou siyen lèt la.   

Si yon lòt moun oswa yon ko‐aplikan ap soumèt apèl w a oswa ap mande yon kopi

dosye w, lè sa a demann lan fèt pou l genyen yon deklarasyon ke w bay moun sa a

otorizasyon pou l mande enfòmasyon sa a.   

Rekonstriksyon ak Reparasyon— Mezi

Alèjman

Mezi alèjman yo se konstriksyon amelyorasyon ki fèt pou diminye risk domaj dezas nan

lefiti.  Apre yon gwo dezas, ou pral pran plizyè desizyon pandan w ap rekonstri oswa

repare pwopriyete ki domaje a.  Sèten nan desizyon sayo kapab ede proteje pwopriye w

la kont domaj si yon lòt dezas ta rive.  Pa ekzanp, si aparèy oswa inite sèvis pliblik ou yo

plase yonjan pi wo pase ratè, chans pou inondasyon pran yo diminye.   

Yon Konseye FEMA sou Alèjman nan Sant Rekiperasyon pou Dezas la kapab bay w plis

enfòmasyon sou kijan pou w redwi pèt nan lefiti atravè alèjman.  Lis piba a ba w kèk

ekzanp mezi alèjman:  

• Leve oswa deplase panno elektrik yo

• Leve oswa deplase machin pou lave ak seche rad.

• Kore yon tank pou gaz.

• Nivle ak kore yon kay mobil (karavan)

• Leve, deplase oswa mare yon chofaj dlo.

• Deplase inite chofaj la.
www.fema.gov

12

Jan yo leve yon chofaj dlo, chofaj kay, machin pou lave ak seche.

Pou enfòmasyon sou pwojè alèjman tankou sa ki montre piwo la a, rele oswa vizite

anplwaye administrasyon planafikasyon ijans lokal w a, Fonksyonè Leta pou Alèjman

Aza, oswa anplwaye FEMA nan Sant Rekiprasyon Dezas.  Ou gen dwa jwenn tou

enfòmasyon sou alèjman nan: www.fema.gov.

Pou kòmande liv sou pwojè alèjman, rele “FEMA Publications“ nan 1‐800‐480‐2520.

Enfòmasyon Osijè Pwogram Asistans  

Adisyonèl pou Dezas

Seksyon sa a gen yon lis jeneral de tout kalite asistans dezas ki disponib pandan yon

gwo dezas deklare pa Prezidan an.  Pandan yon dezas majè, si w santi w gen de bezwen

anrelasyon ak dezas la ke yon ajans oswa sèvis ki liste nan seksyon sa a gen dwa bay w

aistans pou yo, ou fèt pou kontakte FEMA Liy‐èd Dezas nan 1‐800‐621‐3362 (FEMA)

(malantandan/mal palan SÈLMAN—rele 1‐800‐462‐7585) pou enfòmasyon referans.

Sèvis pou Moun‐Aje: Gen sèvis ki disponib pou fè fas a bezwen moun‐aje ki te

dirèkman afekte pa yon gwo dezas (pa ekz., transpò, manje, swen adomisil, elatriye).   

Èd pou Agrikilti: Devlopman Rural USDA (USDA Rural Development) gen dwa bay de

prè ijans pou fèmye ak elvè  (pwopriyetè oswa lokatè) ki tap opere ak dirije yon fèm

oswa yon elvaj nan moman dezas la.  Prè sayo limite a montan ki nesesè pou ranplase

pèt aktyèl sou pwopriyete a epi/oswa kapasite pwodiksyon an.  Fèmye ak elvè yo gen

dwa aplike tou pou don depans pataje sou pwogram konsèvasyon an‐ijans tankou retire

debri nan teren chan/patiraj yo, reparasyon tè a, estrikti pou konsève dlo, ak kloti

pèmanan.  Plis enfòmasyon disponib nan Ajans Sèvis Fèm USDA (USDA Farm Service

Agency – FSA).   
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

13

Asistans Nan Men Enstitisyon Finansye yo: Bank ki manm Kòporasyon Asirans Depo

Federal (Federal Deposit Insurance Corporation – FDIC), Sistèm Rezèv Federal (Federal

Reserve System – FRS), oswa Konsèy Federal Bank Prè pou Lojman (Federal Home Loan

Bank Board –FHLBB) kapab pèmèt ou retire lajan pi bonè nan depo atèm yo, san

penalizasyon.  Kontakte enstitisyon finansye w la pou w konnen si yo resevwa yon pèmi

nan men ajans regilatwa yo.   

Pwogram Prè pou Biznis: Prè pou dezas atravè Administrasyon Ti Bizmis (Small

Business Administration – SBA) yo disponib pou biznis pou fè reparasyon oswa

ranplase lokal biznis yo ki domaje, envantè, machin oswa ekipman yo.  Maksimòm

montan prè a se $ 1,500,000.  Si yo refere w nan pwogram sa a, ou pral resevwa yon pake

pou aplikasyon pa lapòs.  Pou plis enfòmasyon oswa èd pou konplete fòm sa a, refere w

a aplikasyon SBA w la oswa SBA sou entènèt nan www.sba.gov.   

Sèvis Konsomatè:  Sèvis konsèy disponib pou konsomatè pou pwoblèm tankou rate

pwodwi ak sèvis ki nesesè pou rekonstriksyon, ogmantasyon ekzajere pri, pratik

malonèt nan biznis, eks.  

Konsèy pou Kriz: Sèvis referans ak konsèy entèvansyon a koutèm disponib pou

pwoblèm mantal ki rive akòz dezas la oswa vin agrave.    

Asistans Chomaj Akòz Dezas: Asistans sa a founi pèman benefis chak semèn pou

moun ki pa nan travay akòz dezas la, ikonpri moun ki gen pwòp biznis yo, pwopriyitè

fèm ak elvaj, ak lòt moun ki kouvri nan pwogram asirans regilye pou chomaj yo.  

Asistans pou Ijans: Ijans manje, vètman, lojman ak asistans medikal gen dwa founi bay

endividi ak fanmi ki gen bezwen sayo akòz dezas la.  Lakwa Rouj Ameriken (American

Red Cross – ARC), Lame di Sali (Salvation Army), gwoup legliz ak lòt òganizasyon

volontè gen dwa bay asistans.   

Konsèy Finansyè:  Founi gid ekonomik ak finansyè ak asistans pou endividi ak ti biznis

ki afekte pa dezas la.  Kowalisyon Lespwa Amerik (Hope Coalition America) ofri

konsèy finansyè gratis epi founi dokiman itil tankou “Twous Premye Swen pou Ijans

Finansyè” (Emergency Financial First Aid Kit) ak “Gid Preparasyon pou Dezas

Pèsonèl” (Personal Disaster Preparedness Guide).  Dokiman sayo disponib tou lè w

telechaje yo pou gratis nan entènèt la sou sit wèb www.operationhope.org.  Pou plis

enfòmasyon ou kab rele: 1‐888‐388‐4673 (HOPE).

Alèjman Aza: Ou gen dwa resevwa lajan pou anpeche domaj nan lefiti pou ekipman w

yo (pa ekz., chofaj kay, chofaj dlo, sèvis elektrik) swa ou leve yo swa ou deplase yo nan

kay la.  
www.fema.gov

14

Pwogram Prè Lojman ak Pwopriyete (Byen) Pèsonèl: Prè dezas atravè Administrasyon

Ti Biznis (Small Business Administration – SBA) disponib pou pwopriyetè kay ak lokatè

pou yo restore oswa ranplase pwopriyete ak byen pèsonèl yo ki domaje.  Maksimòm

pòsyon nan prè a ki pou pwopriyete se $200,000 e pou pwopriyete pèsonèl se $40,000.  

Montan prè a limite a montan pèt ke SBA verifye e ki pa asire yo. Si yo refere w nan 

pwogram sa a, ou pral jwenn plis enfòmasyon nan “Rezime Aplikasyon” (Application

Summary) sou do Fòm Aplikasyon pou Asistans Dezas la.   

Enfòmasyon Asirans: Èd ak/oswa konsèy disponib sou pwoblèm asirans ak kesyon, ki

gen dwa pou jwenn kopi polis asirans ki pèdi, ranpli fòm reklamasyon, akselere

règleman, eks.  Si w pat kapab regle pwoblèm ou ak konpayi asirans la ou gen dwa

kontakte Komisyonè Asirans Leta w la.  Pou kesyon sou asirans pou inondasyon,

kontakte Pwogram Nasyonal Asirans Inondasyon  (National Flood Insurance Program –

NFIP).   

Sèvis Legal: Frè oswa sèvis legal orabè, ikonpri konsèy legal, konsèy ak reprezantasyon

kapab bay a moun ti‐revni ki se viktim dezas.   

Sekirite Sosyal: Èd disponib nan men Administrasyon Sekirite Sosyal (Social Security

Administration – SSA) pou akselere livrezon chèk ki anreta akòz dezas epi pou asistans

nan ranpli aplikasyon pou benefis Sekirite Sosyal pou andikape ak sivivans.  

Asistans Taks Federal: Lalwa taks federal pèmèt Sèvis Revni Entèn (Internal Revenue

Service – IRS) pou l bay soulajman a moun ki peye taks ki viktim nan yon dezas ke

Prezidan deklare.  Soulajman sa a enkli retade dat limit pou peye taks yo pou bay w plis

tan pou ranpli ak peye taks ou anvan pou yo evalye nenpòt penalite, montant adisyonèl,

oswa adisyon sou taks, oswa bese enterè yo pou peryòd pandan w resevwa yon tan

ekstra pou depoze fòm taks epi peye taks yo akòz ou te rete nan yon zòn ke Prezidan te

declare zòn dezas.  

Anjeneral, pèman pou asistan dezas ki kalifye pa gen pou yo rapòte kòm revni nan revni

angwo w.  Pèman pou asistans dezas ki kalifye enkli pèman ke w resevwa de nenpòt

sous ki fèt pou peye depans rezonab ak nesesè pou bezwen pèsonèl, fanmi, pou viv,

oswa pou frè fineray akòz yon dezas ke Prezidan deklare.  IRS gen dwa pèmèt ke pèt ke

w sibi sou kay, byen pèsonèl, ak ekipman yo dedwi sou deklarasyon taks ou si yo pat

kouvri pa yon asirans.  Peyè taks yo gen dwa tou ranpli yon deklarasyon taks ak

chanjman pou resevwa ranbousman taks yo an‐avans.  Ou kab jwenn plis enfòmasyon,

fòm ak piblikasyon sou entènèt la sou sit IRS nan

http://www.irs.gov/newsroom/article/0,,id=108362,00.html.   
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

15

Lòt Asistans pou Taks: Evalyatè taks nan konte a kapab founi w enfòmasyon ak

asistans sou soulajman taks sou pwopriyete.

Benefis Veteran: Administrasyon Veteran (Veterans Administration ‐ VA) gen dwa ba

w yon livrezon rapid de enfòmasyon sou benefis, pansyon, pèman asirans, ak prèt

ipotèk pou veteran.   
www.fema.gov

16

Kesyon yo Mande Souvan ak Repons

1.  Benefis pou Dezas: Ajans Federal Administrasyon Ijans (Federal Emergency Management

Agency – FEMA)

Kisa FEMA ye?  FEMA se yon Ajans Federal Administrasyon Ijans (Federal Emergency

Management Agency) ki responsab founi ak fè kòdinasyon sèvis ijans nan yon zòn ki

declare zòn dezas pa Prezidan an.  FEMA ap travay kòm patnè ak lòt pati gouvènman

Federal la ak Leta ak gouvènman lokal yo ak òganizasyon volontè yo.  

Ki kalite pwogram asistans pou dezas ki disponib nan yon dezas?  Gen de (2) pwogram

Federal prensipal ki ofri asistans pou dezas:

• Pwogram FEMA pou Endividi ak Fanmi founi lajan ak sèvis dirèkman bay

moun ki afekte pa yon gwo dezas.  Pou w kalifye pou èd nan pwogram sa a

ou fèt pou ranpli kondisyon yo.  

• Administrasyon Ti Biznis Etazini founi de prè ak enterè ba pou domaj ki rive

sou pwopriyete ki posede pa pwopriyetè kay, lokatè, biznis ak òganizasyon

prive pa‐pou‐profi ki pa kouvri konplètman pa asirans.  

Eske èd pou dezas yo pral gen pou remèt?  Lajan ki resevwa atravè Pwogram FEMA pou

Endividi ak Fanmi pa bezwen remèt.  Prè ki soti nan Administrasyon Ti Biznis fèt pou

remèt.   

Eske m kab aplike pou asistans pou oto m ki domaje?  Wi. Ou pral bezwen founi prèv

ke w se pwopriyetè oto a ak enfòmasyon sou asirans la.

Eske m kab aplike pou asistans pou manje ki pèdi akòz dezas la?  Non.  Pèt pou manje

pa kouvri nan IHP.  Òganizasyon volontè ki nan zòn dezas la gen dwa anmezi pou yo

ede w ak bezwen manje w yo.

Eske gen nenpòt pwogram ki kab peye pou demenajman ak depo?  Depans pou

demenajman ak depo kapab kouvri nan IHP, si depans sayo anrelasyon dirèk ak dezas

la.  Soumèt resi w bay IHP pou w konen si yo kouvri.

Kisa k pase apre m fin aplike pou èd nan men FEMA?  Nan apeprè 10 jou apre w fin

aplike nan FEMA, si w pa asire oswa kouvèti w genyen nan asirans la pa ase, yon

enspektè kalifye pral kontakte w pou pran yon randevou pou l vin vizite pwopriyete w  
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

17

la pou l kab evalye domaj ke dezas la fè.  Pèt ou yo pral anrejistre epi soumèt bay IHP.  

Nan apeprè 10 jou, ou ta fèt pou jwenn yon desizyon de IHP si wi ou non ou kalifye pou

èd nan men IHP.  Si yo te refere w nan Administrasyon Ti Biznis Etazini (SBA) pou yon

prè dezas, SBA pral kontakte w tou epi tabli yon randevou pou revwa pèt ou yo ki

anrelasyon ak dezas la.   

Konbyen tan li pral pran pou jwen èd dezas FEMA/Leta a?  Si w elijib pou èd, ou ta fèt

pou resevwa yon chèk Depatman Trezò Ameriken (US Treasury)/Leta oswa yon

notifikasyon ke yon depo fèt nan kont labank ou nan apeprè 10 jou apre vizit enspektè a.  

Lòt kalite asistans gen dwa founi pita, baze sou elijibilite ak bezwen espesifik.  

Si m gen kesyon sou aplikasyon m nan oswa m bezwen chanje kèk enfòmasyon mwen

bay, kisa pou m fè?  Rele FEMA Liy‐èd Dezas nan 1‐800‐621‐3362 (FEMA) (soud/mal

palan sèlman: 1‐800‐462‐7585) oswa vizite sit entènèt nou nan www.fema.gov.  

Se gen plis pase 12 jou depi enspektè FEMA a te vin vizite epi poko gen repons toujou,

kisa pou m fè?  Rele FEMA Liy‐èd Dezas nan 1‐800‐621‐3362 (FEMA) (soud/mal palan

sèlman: 1‐800‐462‐7585) visite sit entènèt nou nan www.fema.gov pou tcheke estati

aplikasyon w la.  Si gen yon Sant Rekiperasyon Dezas (Disaster Recovery Center – DRC)

nan zòn ou a, mande yo osijè aplikasyon w la.

Si mwen pa dakò ak rezilta enspeksyon an oswa ak montan lajan mwen resevwa nan

men FEMA, kisa pou m fè?  Ou kapab fè apèl desizyon an.  Pwosedi pou apèl yo make

nan gid sa a (paj 9), oswa ou kab Rele FEMA Liy‐èd Dezas nan 1‐800‐621‐3362 (FEMA)

(soud/mal palan sèlman: 1‐800‐462‐7585) pou enfòmasyon sou pwosedi apèl yo.

Ki kalite dokiman pwopriyetè mwen fèt pou founi kòm sipò de aplikasyon pou asistans

mwen?  Piba gen diferan kalite dokiman ki gen dwa founi pou bay prèv pwopriyetè:

• Tit ak Papye ofisyèl gen dwa se tit orijinal la oswa tit yon komite jesyon pou

pwopriyete a ki ekri non w sou lis kòm pwopriyetè legal pwopriyete a.  

• Nimero Tit la ki ekri non w sou lis kondisyonèl aktyèl la oswa dokiman tit

pou acha rezidans la.  

• Liv pèman ipotèk la oswa lòt dokiman ipotèk yo (pa ekz., notifikasyon

pèman anreta, notifikasyon sezi) gen dwa itilize pou verifye pwopriyetè a lè

non w liste ansanm ak adrès rezidans domaje a.             

• Asirans pou pwopriyete reyèl la fèt pou rezidans domaje a ak non w liste

etan asire a.   
www.fema.gov

18

• Resi taks oswa yon bòdwo taks pwopriyete a ki montre rezidans domaje a

epi ki liste w kòm moun ki responsab sou evalyasyon an.

Ki kalite dokiman rezidan kay ke m kapab prezante ki pou sipòte aplikasyon pou èd

mwen an?  Piba gen kèk kalite dokiman ki kab bay prèv de rezidans:  

• Bòdwo Sèvis Itilite Piblik ki gen non w (oswa non ko‐aplikan an).  Bòdwo a  

dwe pou youn nan gwo sèvis piblik yo, tankou elektrik, gaz oswa dlo

• Deklarasyon Komèsan ki vini ak adrès rezidans domaje a ak non w sou li

(oswa non ko‐aplikan an).    Deklarasyon komèsan enkli: bòdwo kat kredi,

notifikasyon livrezon, oswa lòt lèt ki vin nan lapòs adrese nan non w k ap

montre adrès rezidans domaje a.  

• Deklarasyon Amplwayè ki resevwa nan rezidans domaje a ak non w (oswa

non ko‐aplikan an).  Yon deklarasyon anplwayè se souch pèman w ak menm

kalite dokiman sayo ke yo voye ba w k ap montre adrès rezidans domaje a.        

• Lisans Chofè Ajou w ak Lisans ki pa pou Chofè k ap montre adrès rezidans

domaje a.  

Ki kote m kab jwen enfòmasyon sou asirans pou inondasyon?  Rele yon ajan asirans

lokal ki lisansye pou aksidan oswa pwopriyete oswa rele Pwogram Nasyonal Asirans   

Inondasyon (The National Flood Insurance Program –NFIP) nan 1‐800‐427‐4661.

Eske m mèt kòmanse netwaye kay la anvan enspeksyon an?  Ou gen dwa netwaye kay

la anvan enspeksyon an.  Si posib, pran foto domaj yo anvan w netwaye.  

Eske m dwe kenbe resi m yo? Wi, ou fèt pou kenbe resi de tout depans ou fè yo.

2.   Prè pou Dezas: Administrasyon Ti Biznis Etazini (Small Business Administration –

SBA):

Poukisa mwen resevwa yon aplikasyon pou prè pou dezas de SBA aprè m fin ranpli

aplikasyon ak FEMA?  SBA se yon sous prensipal de fon federal pou asistans

rekiperasyon pou victim nan dezas.  Pou domaj dezas sou pwopriyete prive posede pa

pwopriyetè kay, lokatè ak biznis tout gwosè ki pa fèm, ki pa konplètman kouvri pa

asirans, fòm debaz èd Federal la se yon prè pou dezas ak enterè ba nan men SBA.   Lè l

fè de prè abòdab, pwogram SBA pou prè dezas la ede viktim dezas yo peye pou

reparasyon yo pandan yap kenbe depans pou peyè‐taks yo rezonab.  
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

19

Kouman pou m jwenn èd pou ranpli aplikasyon pou prè dezas SBA?  SBA gen ajan nan

biwo dezas SBA lokal yo pou founi sèvis fas‐a‐fas pou viktim dezas yo.  Ou gen dwa

vizite SBA nan nenpòt lokasyon sayo, san randevou.  Yon reprezantan SBA pral twò

kontan reponn kesyon w ta genyen epi ede w konplete aplikasyon an.  Pou jwenn kote

biwo dezas SBA yo sitiye, rele SBA gratis nan 1‐800‐488‐5323.

Si m deja resevwa yon chèk nan men FEMA, men li pat kont pou peye pou tout travay

domaj dezas ki gen pou fèt yo, eske m kapab jwenn plis èd?  Wi. Prè dezas SBA yo

disponib pou kouvri montan depans pou reparasyon yo ki pa deja peye konplètman.  

Yon aplikasyon nan SBA gen pou fèt pou nenpò montant anplis ki nesesè pou konplete

rekiperasyon an.  

Men kwe ke m kab peye reparasyon yo poukont mwen, eske fòk mwen aplike pou yon

prè dezas?  Ou gen dwa dekouvri ke depans total pou acheve reparasyon yo poukont ou

piplis pase sa w te planifye a.  Avèk yon prè SBA apwouve, ou pral konnen ke w kapab

jwenn ase lajan pou konplete tout reparasyon nesesè yo.  Pandan pèsòn pa bezwen plis

dèt, yon prè ak enterè ba ak pèman abòdab se yon pi bon solisyon ke pa konplete tout

reparasyon dezas ki nesesè yo.

Kisa k ap pase si men pa kapab peye pou yon prè pou repare domaj sou pwopriyete a?  

Si SBA detèmine w pa kapab peye yon prè, SBA pral otomatikman refere w tounen nan

FEMA pou plis èd.  FEMA gen dwa kapab founi w lajan pou lòt bezwen pase lojman;

sepandan, èd adisyonèl sa a pa disponib pou biznis.  Èd adisyonèl FEMA a fèt pou ede

kouvri depans ki nesesè yo ak bezwen serye ki pa kouvri pa okenn lòt kalite asistans,

ikonpri asirans ak prè dezas SBA.  Sonje, si yo te voye yon aplikasyon pou prè dezas

SBA pou ou, SBA pa pral refere w tounen bay FEMA sòf si yon aplikasyon ki konplete te

remèt bay SBA epi SBA detèmine ke w pakab peye yon prè.  Ou pa bezwen soumèt yon

aplikasyon prè SBA pou yo kab konsidere w pou asistans lokasyon nan FEMA.  

3.  Dwa Sivil ou ak Asistans Dezas  

Ki kalite diskriminasyon ke lalwa Dwa Sivil entèdi?  Gen plizyè kalite diskriminasyon

ilegal ki kapab limite opòtinite pou moun jwenn aksè a sèvis ak pwogram.  Pami sèten

bagay, pandan l ap opere yon pwogram ki asiste pa FEMA, yon benefisyè (ajans leta

oswa gouvènman lokal ki resevwa fon Federal pou dezas nan men FEMA) pa kapab,

baze sou ras, koulè, relijyon, nasyonalite, sèks, laj oswa estati ekonomik, ke l dirèk oswa

atravè kontra:

• Refize sèvis nan pwogram, èd oswa benefis;
www.fema.gov

20

• Founi yon sèvis diferan, èd, oswa benefis, oswa founi yo nan yon jan

diferan ke jan yo founi yo bay lòt; oubyen,   

• Izole oswa trete endividi separeman nan nenpòt kesyon anrelasyon ak

distribisyon nenpòt sèvis, èd, oswa benefis.  

Entèdiksyon sayo aplike tou pou FEMA nan operasyon l ap fè lè l ap mennen pwogram

Federal yo.  

E si m gen yon plent pou Dwa Sivil? Chak Ajans Federal k ap founi asistans finansyè

Federal responsab pou l fè envestigasyon sou plent pou diskriminasyon nan itilizasyon

fon yo.    Si w kwè ke oumenm oswa lòt ki pwoteje pa lalwa Dwa Sivil yo te sibi

diskriminasyon nan distribisyon asistans pou dezas, ou kab kontakte youn nan

Fonksyonè Dwa Sivil FEMA yo (Equal Rights Officers – ERO), ke jòb yo se asire ke aksè

pou tout pwogram dezas FEMA yo egal pou tout.  ERO a pral eseye rezoud pwoblèm ou

yo.  Ou kapab jwenn yon ERO lè w rele nan 1‐800‐621‐3362 (1‐800‐621‐FEMA) oswa TTY

1‐800‐462‐7585.

Si pwoblèm nan pa rezoud, ou gen dwa depoze yon plent nan FEMA.  Yon plent alekri,

siyen, fèt pou voye bay Biwo pou Egalite Dwa (Office of Equal Rights), jeneralman nan

180 jou apre dat diskriminasyon sipoze a. Plent la fèt pou l enkli:

• Non w, adrès ak nimero telefòn.    Plent w a fèt pou l siyen.    Si w ap

depoze pou yon lòt moun, enkli non w, adrès, nimero telefòn ak ki

relasyon ou gen ak moun sa a (pa ekz., zanmi, avoka, paran, eks.)  

• Non ak adrès ajans, enstitisyon oswa depatman ke w kwè ki fè

diskriminasyon kont ou.  

• Kouman, pouki ak kilè ou kwè yo te fè diskriminasyon a kont ou.  Enkli

kantite enfòmasyon ke w kapab sou zak diskriminsasyon sipoze a.  Enkli

non moun ke w kwè ki fè diskriminasyon kont ou yo, si w konnen yo.  

• Non nenpòt moun, si w konnen, ke FEMA ta kapab kontakte pou

enfòmasyon adisyonèl kap sipòte oswa klarifye akizasyon sou

diskriminasyon ou a nan operasyon pwogram mennen pa gouvènman

Federal la.   
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

21

Kisa FEMA pral fè ak plent mwen an?  Yon fwa plent ou a depose, FEMA pral revwa l

pou detèmine si li gen jiridiksyon pou l fè envestigasyon sou kesyon w soulve yo. Si

plent ou a aksepte, FEMA pral envestige l epi pral eseye rezoud nenpòt vyolasyon li ta

jwenn.    Si negosyasyon pou korije vyolasyon a pa reyisi, pwosedi aplikasyon pral

entame.  

E si yo fè reprezay kont mwen paske m revandike dwa m oswa paske m pote plent?  Ou

fèt pou okouran ke li entèdi pou yon benefisyè oswa yon ajans Federal pou yo fè

reprezay kont ou oswa nenpòt moun akòz li opoze yon politik oswa yon pratik ilegal,

oswa pote plent, temwayen oswa patisipe nan nenpòt aksyon plent anba lalwa Dwa

Sivil.  Si w kwè ke w te sibi reprezay, ou fèt pou kontakte touswit Biwo FEMA pou Dwa

Sivil (Office of Equal Rights).
www.fema.gov

22

Deskripsyon Rezon ki Inadmisib yo

1. Desizyon preliminè yo

I69B – Inelijib – Pa gen siyati (90‐69B): Selon dosye FEMA yo, Fòm Deklarasyon ak

otorizasyon pou divilge (90‐69B) kit a fèt pou siyen pou valide aplikasyon an pa egziste

san dosye a. Fòm sa a nesesè anvan FEMA kapab founi yon èd.

IAW – Inelijib – Menm adrès :  Selon dosye FEMA yo, nan moman dezas la, aplikan an

t ap viv nan menma drès ak yon moun ki deja ranpli yon aplikasyon pou èd pouy

lojman aokasyon dezas sa a. FEMA kapab founi asistans pou sèlman yon aplikasyon

pou chak adrès.

IDUPA – Inelijib – Doub enskripsyon :  Selon dosye FEMA yo, gen yon moun ki deja

ranpli aplikasyon pou asistans pou dezas sa a.  FEMA kapab konsidere yon sèl

aplikasyon pa aplikan.

IID – Inelijib – Pa gen ase domaj :  Selon rapò enspeksyon FEMA, yo konstate dezas la

pa te okazyone kay aplikan dega kit a fè kay la danjre pou yo abite ladann.  Desizyon sa

a baze sèlman sou domaj dezas la te okazyone nan kay la.  

IIDV – Inelijib – Yo pa reyisi verifye idantite w :  Anvan pou FEMA kapab konsidere

yon aplikasyon, li oblije verifye enfòmasyon yo founi l nan aplikasyon an. Aktyèlman

nou pa jwenn non aplikan ankoresponn ak nimewo sekirite sosyal la pou nou kapab

idantifye l.

IMI – Inelijib – Enspeksyon an pat fèt :  Selon dosye a, aplikan an pa t kenbe randevou

l la ak enspektè FEMA a. Yon fason pou pèmèt FEMA konsidere yon èd pou lojman,

aplikan an (oswa yon lòt manm kay la ki depase 18 lane) dwe kontre ak yon enspektè

pou li evalye dega dezas la pwovoke nan kay la. San sa, aplikan an pa admisib pou

FEMA konsidere bay li asistans lojman.

INCI – Inelijib – Kontak la pa t etabli pou enspeksyon :  Yon enspektè FEMA pa t

kapab kontakte aplikan an pou fikse yon randevou. Yon fason pou pèmèt FEMA

konsidere yon èd pou lojman, aplikan an (oswa yon lòt manm kay la ki depase 18 lane)

dwe kontre ak yon enspektè pou li evalye dega dezas la pwovoke nan kay la. San sa,

aplikan an pa admisib pou FEMA konsidere bay li asistans.

INFI – Inelijib – Asirans inondasyon : Selon dosye nou, kay kote aplikan an t ap abite

nan moman dezas la, kouvri ak yon asirans kont inondasyon.  Akòz sa aplikan an pa
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

23

elijib pou asistans pou domaj kay la sibi poutèt kay la asire avèk yon asirans

inondasyon.

INI – Inelijib – Asirans (avèk enspeksyon): Selon dosye nou yo, kay aplikan an te abite

nan moman dezas la kouvri ak yon asirans. Tout domaj FEMA etekte pandan

enspeksyon an, kontra dasirans aplikan an dwe kouvri yo.  FEMA pa kapab founi yon

asistans ki disponib nan yon lòt sous, ikonpri asirans, konsa aplikan pa admisib pou

FEMA repare kay li oswa pou l ta mete aplikan an nan yon lòt plas. Se pou aplikan

ranpli yon fòm reklamasyon voye l ba ajan asirans li a touswit, konsa FEMA va kapab

ede l pou domaj asirans li a pa kouvri.

INO ‐ Apèl – Inelijib – Asirans la kouvri frè sibzistans :  Selon enfòmasyon aplikan an

founi, asirans li gen souk ay li a founi lajan pou lwe yon kote pou li rete pandan y ap fè

reparasyon nan kay li a. Nou pa resevwa dokiman ki montre aplikan an itilize tout lajan

disponib la pou lwe tanporèman yon kote pou li rete oswa règleman asirans la te retade

plis pase 30 jou apati dat aplikasyon aplikan an te depoze yon reklamasyon.  

Ankonsekans, FEMA pa asepte kontestasyon (apèl) aplikan an e aplikan an pa elijib pou

resevwa èd FEMA.

INO – Inelijib – Kandida a pa yon Rezidan otorize (pa gen green card):  AFòm

Deklarasyon ak Otorizasyon pou divilge (90‐69B) fèt pou siyen anvan FEMA kapab

konsidere si yon aplikan admisib pou resevwa èd.   Selon dosye nou, aplikan an  pa

endike si limenm oswa yon moun ki abite nan menm kay avèk li se yon sitwayen

ameriken, yon sitwayen lòt peyi oswa yon yon Etranje ki kalifye.  Ankonsekans, aplikan

an pa elijib pou resevwa asistans FEMA.

INO – Inelijib – Kandida a pa kapab pwouve li se mèt kay la :  Dosye nou endike

aplikan an pa bay prèv lit e pwopriyetè kay la nan moman dezas la.  Ankonsekans,

aplikan an pa elijib pou FEMA fè reperasyon nan kay la, ni pou li founi èd pou

renplasman.

INONV – Inelijib – Yo pa kapab verifye ki moun ki abite nan kay la :  Lè aplikan an

ranpli fòm aplikasyon an lit e endike se nan kay domaje a li abite majorite tan nan lane a.  

Nan moman enspeksyon FEMA, aplika an pa t kapab founi dokiman ki pwouve kay

nou enspekte a se kote lit e abite. Jistan nou kapab verifye se nan adrès sa vreman

aplikan an abite, aplikan an pa elijib pou FEMA bay yon asistans pou lojman.  

INR – Inelijib – Li p ap chanje kay :  Selon dosye FEMA a, aplikan an deklare enspektè

FEMA li p ap lese kay domaje l la pandan y ap fè reparasyon yo. Poutèt aplikan an pa

deside deplase, konsa li pa elijib pou FEMA ba li yon asistans pou lwaye nan moman sa

a.
www.fema.gov

24

INS – Inelijible – Asire (san enspeksyon) :  Selon dosye nou yo, kay aplikan an tea bite

nan moman dezas la tea sire. Tout domaj ki te rapòte omoman yo te ranpli aplikasyon

pou asistans FEMA a dwe kouvri avèk asirans aplikan an.  FEMA pa kapab founi yon

aisstans ki disponib nan yon lòt sous, ikonpri asirans; kifè aplikan an pa elijib pou

FEMA fè reparasyon kay li a oswa founi aplikan an yon lòt kote pou l rete. Aplikan an

dwe touswit prezante yon reklamasyon devan ajans asirans li a konsa FEMA va kapab

ede l avèk pèt asirans la pa kouvri.  

IOVR ‐ Inelijib – Li depase maksimòm pwogram la : Selon dosye FEMA yo, FEMA

deja founi aplikan sa a maksimòm èd pou lojman ak lòt bezwen tou. Kifè aplikan an pa

elijib pou resevwa asistans finansye siplemantè nan men FEMA.  

ISC – Inelijib – Kominote sanksyone nan yon zòn espesyal danje  inondasyon

(SFHA):  Selon dosye FEMA, inondasyon te domaje kay la ki sitye nan yon zòn

inondasyon nan yon kominote ki p ap patisipe koulye a nan Pwogram Nasyonal Asirans

pou Inondasyon.  Kòm kay inondasyon an domaje a sitye nan yon zòn espesyal pou

danje inondasyon e poutèt kominote aplikan an p ap patisipe nan Pwogram Nasyonal

Asirans Inondasyon an, FEMA pa otorize pou founi reparasyon ni asistans ranplasman

koulye a.

NCOMP – Li pa respekte direktiv Asirans Inondasyon a : Selon dosye FEMA yo, yo te

fè oblije aplikan an achte asirans kont inondasyon pou kouvri pwopriyete li a. Poutèt

inondasyon te domaje kay la e aplikan an pa genyen kontra asirans ki anvigè ki

anrejistre ak Pwogram Nasyonal Asirans kont Inondasyon an, FEMA pa kapab founi

reparasyon oswa ranplasman nan moman sa a.   Toutfwa, FEMA kapab founi yon

asistans pou lwe yon kay si yon enspektè determine kay la danjre e aplikan an bezwen

abite yon lòt kote pandan y ap egzekite reparasyon yo.

WVO – Retrè – Aplikan an retire aplikasyon li a volontèman :   Selon dosye FEMA yo,

aplikan an endike li pa bezwen asistans FEMA. Kifè aplikasyon pou asistans FEMA pou

dezas la, elimine.  

2. Desizyon konsènan apèl

A‐I69B – Apèl – Inelijib – Siyati a manke (90‐69B) :  Selon dosye FEMA yo, fòm

Deklarasyon ak Otorizasyon pou divilge (90‐69B) a anrejistre men li pa siyen.  FEMA

kapab founi asistans sèlman si fòm 90‐69B a siyen, date e anrejistre nan dosye a.   
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

25

A‐IAW – Apèl – Inelijib – Menm adrès :  Nan yon lèt nou deja voye ba w, nou esplike

dosye nou yo revele nan moman dezas la, aplikan an t ap abite nan menm adrès ak yon

moun ki deja fè aplikasyon pou yon èd pou lojman FEMA.  FEMA revize apèl e

dokiman siplemantè e malgre sa li pa t kapab verifye aplikan an t ap abite yon kote

diferan ak kote moun ki fè aplikasyon an. Kifè apèl la pa apwouve e aplikan an pa elijib

pou asistans lojman FEMA.  

A‐IID – Apèl – Inelijib – Domaj ki pa sifizan – Pwopriyetè :  Nan yon premye lèt, nou

te esplike aplikan pa t elijib pou asistans FEMA pou lojman poutèt lè FEMA te enspekte

kay la, yo te konstate dezas la pa t okazyone kay aplikan an domaj kit e ran li danjre pou

yo abite ladan l. Konklizyon sa a baze sèlman sou domaj dezas la te okazyone. Nou te

esplike menm lè dezas la te lakòz domaj ki p at trè grav, rezonableman aplikan an oswa

pwopriyetè kay la te kapab fè reparasyon sa yo. Nou te esplike dokiman yo ta kapab

soumèt pou montre domajdezas la te okazyone kay la te rann li danjre pou moun abite

ladan l. Nou revize apèl la e nou kwè premye desizyon nou an te kòrèk. Kay la pa t sibi

domaj kit e ran li danjre pou aplikan an abite ladan l apre dezas la.  

A‐IIDV – Apèl – Inelijib – Yo pa t kapab fverifye idantifikasyon ou : Nan yon premye

lèt, nou te esplike nou bezwen enfòmasyon siplemantè pou verifye idantite aplikan an

anvan nou kapab konsidere aplikasyon pou dezas la. FEMA oblije verifye enfòmasyon

yo soumèt ba li nan yon aplikasyon e nou pa t kapab fè koresponn non aplikan an avèk

nimewo sekirite sosyal la pou verifye idantite l. Nou te esplike dokiman ki ta kapab

pèmèt verifikasyon nou bezwen fè a. Nou revize apèl aplikan an ansanm ak dokiman

siplemantè li founi yo e malgre sa nou pa t kapab verifye idantite l. FEMA pa kapab

founi yon moun asistansis, si li pa rive idantifye l dabò. Kifè, apèl lan pa apwouve e nou

pa kapab kontinye trete aplikasyon koulye a.   

A‐IMI ‐ Apèl – Inelijib – Enspeksyon pa fèt : Nan yon premye lèt, nou esplike pour

FEMA konsidere pote asistans pou lojman, aplikan an (oswa yon rezidan nan kay la ki

depase 18 lane) dwe kontre enspektè a pou estime domaj dezas la okazyone, e dosye

nou yo montre aplikan an pa t kenbe randevou yo ak enspektè FEMA a.  Aplikan an

kontakte asistans telefonik FEMA a e yo te asiyen yon lòt enspektè pouf è estimasyon

kay la. Yon lòt fwa ankò aplikan an pa t kenbe randevou an. Kifè nou p ap kapab ede

aplikan an piplis.  

A‐INCI – Apèl – Inelijib – Pa t genyen kontak pou enspeksyon :  Nan yon premye lèt,

FEMA esplike fason pou FEMA kapab konsidere w pou yon asistans pou lojman,

aplikan an (oswa yon lòt rezidan nan kay la ki gen plis pase 18 lane) dwe kontre avèk

yon enspektè pou estime domaj dezas la okazyone nan kay la. Enspektè FEMA a pa t

kapab kontre avèk aplikan an pouf è yon randevou. Aplikan an kontakte asistans

telefonik FEMA a e yo te asiyen l yon lòt enspektè pou estime kay la. Apre plizyè
www.fema.gov

26

tantativ, enspektè a pa t kapab kontre ak aplikan an pou planifye yon enspeksyon. Kifè

nou p ap kapab ede aplikan an piplis.

A‐INFI ‐ Apèl – Inelijib – Règleman Asirans pou Inondasyon manke oswa Lèt Refi :  

Nan yon premye lèt, nou esplike aplikan an pa elijib pou resevwa èd FEMA pou

reparasyon kay la oswa asistans pou ranplasman poutèt lit e genyen asirans kont

inondasyon. Nou te esplike dokiman yo ta kapab soumèt pou konteste desizyon nou an.

Nou revize apèl aplikan an ansanm ak dokiman siplemantè li founi yo e jouk koulye a

nou pa kapab verifye montan règleman aisrans la peye aplikan an. Kifè, nou pa

apwouve apèl la e aplikan an pa elijib pou resevwa èd FEMA pou lojman an.

A‐INI, A‐INS ‐ Apèl – Inelijib – Règleman Asirans pou Inondasyon manke oswa Lèt

Refi a :  Nan yon premye lèt, nou esplike aplikan an pa elijib pou benefisye reparasyon

lojman FEMA oswa asistans ranplasman poutèt li gen yon asirans ki kouvri kay la.  Lèt

sa te dekri tou dokiman aplikan an ta kapab kominike pou konteste desizyon nou an.

Nou revize dokiman aplikan an soumèt e nou pa kapab trete apèl la poutèt nou pa

resevwa dokiman detaye sou règleman peman asirans la oswa yon lèt refi asirans la

voye. Si aplikan an gen kesyon osijè dokiman ki manke toujou li mèt kontakte asistans

telefonik FEMA.

A‐INO ‐ Apèl – Inelijib – Apre delè 60 jou a :  Nan yon premye lèt, nou esplike nenpòt

desizyon FEMA yo vle konteste fèt pou soumèt nan yon delè ki pa depase 60 jou apre

desizyon nou an. Aplikan an te soumèt yon apèl men sèlman apre delè 60 jou yo te deja

fini. Kifè nou p ap konsidere apèl la amwens youn nan kondisyon say o te anpeche

aplikan an reyalize apèl la :  1). Ospitalizasyon, malady, andikap oswa lanmò yon fanmi

trè pwòch; 2). Vwayaj pèsonèl oswa pou biznis ki kenbe aplikan an andeyò zòn la

pandan tout peryòd apèl la. Si aplikan an vle pou FEMA konsidere apèl la, aplikan an

dwe voye yon lèt esplikasyon ansanm ak tout dokiman pètinan yo pou apwouve

poukisa aplikan an pa t kapab ranpli yon fòm apèl.

A‐INO ‐ Apèl – Inelijib – Règleman Asirans depase Montan domaj ki elijib pou

FEMA : Okontrè yon asirans prive, pwogram FEMA pou reparasyon kay limite sèlman

nan reparasyon ki endispansab. Kifè li pa ra pou règleman asirans depase montan

FEMA kapab founi kòm èd pou reparasyon. Poutèt FEMA pa kapab repete asirans

founi, apèl aplikan an pa apwouve.
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

27

A‐INO ‐ Apèl – Inelijib – Aplikan an pa yon rezidan otorize (li pa gen green card) :  

Nan yon premye lèt, nou esplike FEMA pa kapab konsidere aplikan an pou nenpòt

asistans lit a kapab resevwa depi li pa endike nan Fòm Deklarasyon ak Otorizasyon pou

divilge (90‐69B) limenm oswa yon moun ki abite nan kay la se swa yon Sitwayen

Ameriken, yon resòtisan lòt peyi oswa yon Etranje otorize. Nou te sijere ankò pou

aplikan an ranpli e soumèt yon lòt fòm. Nou revize apèl aplikan an ansanm ak dokiman

siplemantè li founi yo e jis koulye a nou pa kapab determine aplikan an oswa yon moun

ki abite nan kay la se yon sitwayen Ameriken, yon Resòtisan lòt peyi oswa yon Etranje

otorize. Kifè apèl aplikan an refize e yo p ap konsidere l pou asistans FEMA.

A‐INO ‐ Apèl – Inelijib – Kandida a pa reyisi pwouve li se mèt kay la :  Nan yon

premye lèt, nou te esplike aplikan an pa pwouve li se pwopriyetè kay la nan moman

dezas la.  Nou te dekri dokiman aplikan an ta kapab prezante kit a revele pwopriyetè

kay domaje a.  Nou revise apèl aplikan an ansanm ak dokiman siplemantè li founi yo,

toutfwa, nou toujou enkapab verifye si aplikan an se mèt kay la.  Kifè apèl la pa asepte e

aplikan an pa elijib pou FEMA repare kay li nonplus pou founi yon asistans ranplasman.

A‐INO ‐ Apèl ‐ Inelijib – Aplikan an pa kapab ranbouse montan lwaye kit e anplis

montan yo te apwouve a :  Nou deja esplike kantite FEMA bay kòm asistans mansyèl

pou lwaye depann sou kantite chanm akouche moun te okipe nan kay aplikan an

omoman dezas la e montan an limite sou kantite lajan FEMA ak depatman Ameriken

pou Lojman ak Devlopman Iben (HUD) te deside.  Nou revise apèl aplikan an ansanm

ak enfòmasyon siplemantè li founi.  Nou jwenn kantite lajan mansyèl nou bay aplikan

an se yon montan konvenab. Kifè, apèl la pa asepte e nou pa kapab peye w yon montan

ki pi gwo.

A‐INONV ‐ Apèl ‐ Inelijib – li enposib pou verifye si te gen moun ki t ap abite kay la:   

Nan yon premye lèt, nou te esplike kay aplikan an te rapòte dezas la te domaje la, nou

pa t kapab verifye se la aplikan an te rete. Nou revise apèl aplikan an ansanm ak

dokiman siplemantè li founi e jis koulye a nou pa kapab verifye kay aplikan an rapòte a

se la li te abite.  Kifè apèl aplikan an pa asepte e li pa elijib pou asistans FEMA pou

lojman.

A‐IOVR ‐ Apèl ‐ Inelijib – Depase maksimòm pwogram la :  Nan yon premye lèt, nou

te esplike deja aplikan an pa elijib pou asistans siplemantè FEMA poutèt montan

maksimòm èd finansyè FEMA te deja fin distribye pou asistans lojman ak lòt bezwen

dezas la okazyone. Nou revise apèl aplikan an ansanm ak dokiman li founi yo. Dosye

nou yo montre aplikan an resevwa limit maksimòm asistans FEMA. Konsa, FEMA pa

kapab founi aplikan an yon èd siplemantè.
www.fema.gov

28

A‐ISC ‐ Apèl ‐ Inelijib – Kominote ki sanksyone nan SFHA : Nan yon premye lèt, nou

esplike aplikan an pa elijib pou asistans FEMA pou reparasyon kay oswa asistans

ranplasman poutèt kay la te sitye nan yon zòn inondasyon nan yon kominote ki pa fè

pati Pwogram Nasyonal Asirans Inondasyon (NFIP). Lèt la te esplike tou kilès dokiman

aplikan an ta kapab soumèt pou konteste desizyon nou an.  Nou revize apèl la ansanm

ak dokiman nou resevwa yo. Dosye nou yo montre kay aplikan an sitye nan yon zòn

inondasyon e domaj kay la sibi okazyone pa inondasyon. Kifè, nou refize apèl la e

aplikan an pa elijib pou asistans FEMA pou lojman.  

A‐NCOMP ‐ Apèl – Vyolasyon Kondisyon Asirans Inondasyon egzije yo : Nan yon

premye lèt, nou esplike aplikan an pa elijib pou FEMA ni repare kay li ni founi li

asistans ranplasman poutèt yo pa t pran yon asirans inondasyon yo te rekòmande yo

pou pwoteje pwopriyete yo a.  Kòm nou pa resevwa dokimantasyon ki pwouve kay la

pa t domaje ak inondasyon e kòm nou pa resevwa dokiman ki montre aplikan an posede

yon kontra asirans inondasyon ki aktif, nou pa asepte apèl la.
Asistans telefonik pou dezas: 1-800-621-3362 (FEMA) Malantandan/bèbè SÈLMAN: 

Rele nan 1-800-462-7585 

29

Echantiyon – Fòm 90‐69B FEMA

Deklarasyon ak Dechaj

DEPATMAN SEKIRITE TERITWA A 

(DEPARTMENT OF HOMELAND SECURITY) 

AJANS FEDERAL JESYON KA DIJANS 

(FEDERAL EMERGENCY MANAGEMENT AGENCY) 

DEKLARASYON AK DECHAJ

O.M.B. No. 1660-0002 

Li ekspire 31 me 2010

DEKLARASYON AK DECHAJ 

Yon fason pou w elijib pou resevwa Asistans FEMA pou dezas, se pou yon manm nan gwoup moun ki abite nan menm kay avèk ou se yon sitwayen ameriken, yon resòtisan ki pa 

sitwayen oswa yon etranje ki otorize pou abite Ozetazini. Tanpri li fòm sa a ak anpil atansyon, siyen fèy la e remèt li bay enspektè a, e montre l yon dokiman idantite ki gen 

foto ki resan. Tanpri pa ezite konsilte yon avoka oswa yon lòt ekspè imigrasyon si w genyen nenpòt kesyon. 

Pa laprezant, mwen deklare sou sèman (tcheke youn): 

 Mwen se yon sitwayen oswa yon resòtisan ki pa sitwayen Ameriken. 

 Mwen se yon etranje otorize pou abite Ozetazini. 

 Ekri non timoun minè a avèk majiskil e endike laj li: Mwen se paran oswa gadyen yon timoun minè ki abite avèk mwen e ki se sitwayen ameriken, yon resòtisan ki 

pa sitwayen oswa yon etranje ki kalifye Etazini. 

 Ekri avèk majiskil non konplè ak laj timoun ki minè a: Ak sitai mwen, mwen sètifye : 

* Yo te soumèt yon sèl aplikasyon pou tout moun ki abite nan menm kay avèk mwen. 

* Tout enfòmasyon m te founi konsènan aplikasyon pou asistans FEMA pou dezas m te sibi, yo vre e sense konfòmeman ak konesans mwen genyen sou 

sityasyon an. 

 * M ap remèt tout lajan èd pou dezas FEMA oswa Leta te banmwen si mwen resevwa lajan asirans oswa yon lòt sous pou menm pèt yo, oswa si m pa itilize 

lajan FEMA pou dezas la pou rezon yo te banmwen li a. 

Mwen konprann, si mwen fè volontèman fo deklarasyon oswa m kache nenpòt enfòmasyon yon fason pou m jwenn èd pou dezas, se yon vyolasyon lalwa federal 

ansanm ak lalwa Leta, kikonpòte penalite sivil ak kriminèl trè sevè, ikonpri yon amann ki rive jiska $250,000, oswa prizon oubyen toulede alafwa (18 U.S.C. §§ 

287, 1001 ak 3571). 

Mwen konprann yo kapab kominike enfòmasyon mwen founi konsènan aplikasyon mwen fè pou asistans FEMA pou dezas avèk Depatman Sekirite Teritwa 

(Department of Homeland Security – DHS) ikonpri, men pa sèlman sa, Biwo Imigrasyon ak Kontwòl Dwanye. 

Mwen otorize FEMA verifye tout enfòmasyon mwen ba li konsènan pwopriyete m, kote m abite, revni m, kote m travay ak depandan mwen genyen yon fason pou 

l deside si mwen elijib pou èd pou kòz dezas; e 

Mwen otorize atout gadyen k ap kenbe dosye sou mwen, asirans, anplwayè, nenpòt ajans prive ou piblik, sèvis finansye bankè oswa done konsènan kredi w pou 

divilge FEMA e/oswa Eta a enfòmasyon sou demann. 

PRENON (ekri ak majiskil) SIYATI DAT NESANS DAT SIYATI A 

ID ÈNSPEKTÈ NIMEWO DEAMNN APLIKASYON FEMA 

NIMEWO 

DEZAS NIMEWO 

ADRÈS PWOPRIYETE KI DOMAJE A VIL ETA KÒD POSTAL 

DEKLARASYON LALWA OSIJÈ PWOTEKSYON ENTIMITE MOUN 

Lwa Robert T. Stafford pou Èd dijans ak sekou aprè dezas (Disaster Relief and Emergency Assistance Act), 42 U.S.C. §§ 5121-5206, Dekrè-lwa 12148, njan lit e amande a, e Tit 

IV Lalwa 1996 sou Responsabilite Pèsonèl e Opòtintie travay (Personal Responsibility and Work Opportunity Reconciliation Act of 1996), 8 U.S.C. §§ 1601 et seq., otorize pou 

kolekte enfòmasyon sa a. Itilizasyon prensipal sa a se pou konnen si w elijib pou resevwa èd FEMA pou dezas. Yo kapab kominike enfòmasyon sa yo bay : ajans federal, leta oswa 

local k ap founi asistans pou dezas, oswa gouvènman local oswa ajans benevòl w te mande asistans, yon fason pou efò asistans oswa sibvansyon yo pa double; oswa bay ajans, 

òganizasyon ak enstitisyon pou FEMA kapab jwenn enfòmasyon nan men yo lè l app ran desizyon konsènan elijibilite; bay ajans federal, leta oswa gouvènman local pouf è 

pwomosyon planinfikasyon ak egzekisyon kontwòl risk yo, bay ajans federal egzekisyon lalwa oswa ajans pwofesyonel kote kapab genyen yon vyolasyon oswa yon posibilite 

vyolasyon lalwa a, bay ajans federal, leta oswa local lè nou mande yon enfòmasyon ki depann sou desizyon yon Ajans osijè emisyon yon don oswa yon sibvansyon, oswa nan kèk 

sikonstans lè yon ajans federal mande yon enfòmasyon konsa pou yonr ezon ki simile nan men nou, bay yon biwo Kongrè a anrepons ak yon ankèt yon moun mande Biwo 

Administrasyon e Bidjè (OMB) ki gen pou wè ak lejislasyon sou sekou prive konfòmeman ak Sikilè A-19; ak Administrasyon Achiv Nasyonal ak Dokiman ki anrejistre 

administrasyon enspeksyon an te egzekite anba otorite 44 U.S.C. §§ 2904 ak 2906. Se pou w kominike nimewo sekirite sosyal ou pandan enskripsyon an, konfòmeman ak Lwa 

konsènan amelyorasyon koleksyon dèt (Debt Collection Improvement Act of 1996), 31 U.S.C. §§ 3325(d) ak 7701(c)(1). Se volontèman yo kominike nimewo sekirite sosyal ak lòt 

enfòmasyon, men si yo pa fè l, sa kapab lakòz delè oswa menm pou yo pa akòde asistans pou dezas la. 

AVI KONSÈNAN DIVILGASYON FÒMALITE ADMINISTRATIVE YO 

Pou ranpli fòmalite administrativ sa yo, w ap bezwen 2 minit anmwayèn pa repons. Nan tan sa genyen tan pou revize enstriksyon yo, pou kolekte done yo, pou ranpli e prezante 

fòm la. Yo pa mande w konplete kelèk enfòmasyon sa yo amwens gen yen nimewo kontwòl O.M.B. ki endike nan mwen adwat fòm sa a. Voye kòmantè w sou kijan kantite travay 

fòm sa a mande ak estimasyon tan sap ran pou ranpli fòm la kòrèk nan : Information Collections Management , U.S. Department of Homeland Security, Federal Emergency 

Management Agency, 500 C Street, SW, Washington, DC 20472, Paperwork Reduction Project (1660-0002). NOTE: Pa voye fòm ou deja ranpli a nan adrès sa a. 

Fòm FEMA 90-69B, ME 07 RANPLASE TOUT VÈSYON ANTERYÈ YO 
30 

SI W SISPÈK YON MOUN AP DEPOZE

REKLAMASYON DEDOMAJMAN KI PA

KÒRÈK, RELE NIMEWO GRATIS FEMA

POU FWÒD:

1‐800‐323‐8603   

EDE FEMA ASIRE L SÈL MOUN

KI MERITE ÈD POU DEZAS

RESEVWA ASISTANS SA A.  

MOUN KI FÈ FO 

DEKLARASYON POU 

DEDOMAJMAN AP 

DERESPEKTE LALWA 

FEDERAL.

 

Asistans FEMA disponib ba tout moun oswa gwoup moun ki abite nan yon

menm kay ki afekte ki ranpli kondisyon elijibilite yo. Pa gen okenn òganizasyon

oubyen anplwaye federal, yon Eta oswa lokal (oswa ajan yo) ki kapab fè

diskriminasyon kont kèlkeswa moun lan poutèt ras, koulè, sèks, peyo kote li

sòti a, andikap oswa sityasyon ekonomik li.